PROJEKTS

LATVIJAS REPUBLIKAS MINISTRU KABINETS

|  |  |
| --- | --- |
| 2014.gada | Noteikumi Nr.\_\_\_ |
| Rīgā | (prot. Nr. ) |

**Noteikumi par fiskālo risku vispārējo vadību un par fiskālās nodrošinājuma rezerves apjoma noteikšanas metodoloģiju**

Izdoti saskaņā ar

Fiskālās disciplīnas likuma

16. panta trešo daļu un

17. panta trešo daļu

1. **Vispārīgie jautājumi**
2. Noteikumi nosaka kārtību, kādā tiek īstenota fiskālo risku vispārējā vadība, un nosaka fiskālā nodrošinājuma rezerves apjoma noteikšanas metodoloģiju.
3. Noteikumos lietotie termini:
   1. specifisks fiskālais risks - fiskālais risks, kas saistīts ar noteiktu valsts pārvaldes funkciju īstenošanu, dabas, vai sociālo procesu norisi;
   2. atsevišķs fiskālais risks - fiskālais risks, kas saistīts ar valsts pārvaldes funkciju īstenošanas, dabas, vai sociālo procesu norises atsevišķu gadījumu;
   3. fiskālā riska notikums - ar fiskālo risku saistītā iespējamā nākotnes notikuma iestāšanās;
   4. fiskālā riska ietekme – fiskālā riska notikuma izraisīta naudas izteiksmē izteikta novirze no saistību rādītāja vai rādītāju kopuma plānotām vērtībām;
   5. fiskālā riska fiskālā ietekme – fiskālā riska notikuma izraisīta naudas izteiksmē izteiktā novirze no viena vai vairāku Fiskālās disciplīnas likuma 16.panta pirmajā daļā minēto fiskālo rādītāju plānotām vērtībām;
   6. fiskālā riska fiskālā ietekme uz vispārējās valdības budžeta bilanci – fiskālā rādītāja novirzes no plānotās vērtības izraisītā vispārējās valdības budžeta bilances vērtības novirze no plānotās vērtības, kas izteikta procentos no iekšzemes kopprodukta (turpmāk – IKP);
   7. fiskālā riska avots – fiskālo risku izraisošs uzņemto saistību veids.

**II. Fiskālo risku vadībā iesaistīto institūciju atbildība un funkcijas**

1. Finanšu ministrija atbild par fiskālo risku vispārējo vadību, kurā ietilpst šādas funkcijas:
   1. fiskālo risku reģistra (šo noteikumu 1.pielikums) regulāra aktualizēšana, kas ietver jaunu fiskālo risku identificēšanu, identificēto fiskālo risku fiskālās ietekmes un iestāšanās varbūtības regulāru novērtējumu saskaņā ar šo noteikumu 17. un 18. punktu un neaktuālo fiskālo risku izslēgšanu no fiskālo risku reģistra;
   2. specifisko fiskālo risku vadības procesa uzraudzība un metodoloģiskais atbalsts, kā arī vadlīniju izstrādāšana, priekšlikumu sniegšana centrālām valsts iestādēm specifisko fiskālo risku vadības procesa pilnveidei;
   3. priekšlikumu sniegšana centrālām valsts iestādēm par papildus pasākumiem fiskālo risku vadībai;
   4. fiskālā nodrošinājuma rezerves apjoma noteikšana;
   5. fiskālo risku deklarācijas izstrāde.
2. Finanšu ministrija atbild par fiskālajiem riskiem, kas izriet no procesiem, kas nav saistāmi ar kādas citas centrālās valsts iestādes kompetenci.
3. Centrālās valsts iestādes atbild par specifisko fiskālo risku vadību tādiem fiskālajiem riskiem, kas saistīti ar valsts pārvaldes funkcijām, kas atrodas attiecīgās centrālās valsts iestādes un tās padotības iestāžu kompetencē. Specifisko fiskālo risku vadībā ietilpst šādas funkcijas:
   1. specifisko fiskālo risku vadības procesa nodrošināšana un pilnveidošana;
   2. specifiskā fiskālā riska ietekmes novērtējums;
   3. specifiskā fiskālā riska iestāšanās varbūtības novērtējums saskaņā ar šo noteikumu 17. punktu;
   4. informācijas uzkrāšana par specifiskā fiskālā riska atsevišķajiem fiskālajiem riskiem un fiskālo risku notikumiem, lai veiktu pārējās šo noteikumu 5.punktā minētās funkcijas un lai sagatavotu fiskālo risku vadības ziņojumus saskaņā ar šo noteikumu 2.pielikumu;
   5. atsevišķo fiskālo risku vadības uzraudzība, kā arī metodoloģiskais atbalsts un priekšlikumu sniegšana padotības iestādēm to kompetencē esošo atsevišķo risku vadības pilnveidei.
4. No valsts budžeta un no Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenotāji, publiskās un privātās partnerības projektu īstenotāji un vispārējās valdības sektorā ietilpstošās valsts komercsabiedrības atbild par atsevišķo fiskālo risku vadību tādiem fiskālajiem riskiem, kas saistīti ar attiecīgā projekta, pasākuma vai attiecīgās komercdarbības īstenošanu (ja tādi pastāv). Atsevišķo fiskālo risku vadībā ietilpst šādas funkcijas:
   1. atsevišķā fiskālā riska vadības procesa nodrošināšana;
   2. atsevišķā fiskālā riska ietekmes novērtējums;
   3. atsevišķā fiskālā riska iestāšanās varbūtības novērtējums saskaņā ar šo noteikumu 17.punktu;
   4. informācijas uzkrāšana par atsevišķā fiskālā riska notikumiem, lai veiktu pārējās šo noteikumu 6.punktā minētās funkcijas un lai sniegtu informāciju centrālai valsts iestādei, kas nepieciešama tās funkciju veikšanai.
5. Centrālai valsts iestādei ir tiesības dot tās budžeta resorā iekļautajām pārējām valsts budžeta iestādēm uzdevumus, lai centrālā valsts iestāde varētu nodrošināt šo noteikumu 5. punktā noteiktās funkcijas.
6. Centrālai valsts iestādei ir tiesības sadarboties ar projektu īstenotājiem un ar vispārējās valdības sektorā ietilpstošajām valsts komercsabiedrībām fiskālo risku vadībā saskaņā ar citos tiesību aktos noteiktajām procedūrām. Centrālai valsts iestādei, kuras kompetencē ir attiecīgā valsts budžeta vai ārvalstu finanšu palīdzības projektu vai pasākumu uzraudzība, ir tiesības uzdot budžeta iestādei, kas īsteno projektu vai pasākumu no valsts budžeta vai no Eiropas Savienības politikas instrumentu un citām ārvalstu finanšu palīdzības līdzekļiem, izstrādāt un ar attiecīgo centrālo valsts iestādi saskaņot ar projektu vai pasākumu saistīto atsevišķo fiskālo risku vadības procedūras, kā arī pieprasīt informāciju par atsevišķo fiskālo risku vadības procedūru darbību un par atsevišķo fiskālo risku notikumiem.
7. Centrālai valsts iestādei, kura uzrauga publiskās un privātās partnerības projektu, ir tiesības iekļaut publiskās un privātās partnerības līgumā normas, kas uzdod publiskās un privātās partnerības projekta īstenotājam izstrādāt un ar attiecīgo centrālo valsts iestādi saskaņot ar projektu saistīto atsevišķo fiskālo risku vadības procedūras, kā arī pieprasīt informāciju par atsevišķo fiskālo risku vadības procedūru darbību un par atsevišķo fiskālo risku notikumiem.
8. Centrālai valsts iestādei, kas ir valsts kapitāla daļu turētāja, ir tiesības ar savu dalībnieku starpniecību uzdot vispārējās valdības sektorā ietilpstošajai valsts komercsabiedrībai izstrādāt un dalībnieku sapulcē apstiprināt atsevišķo fiskālo risku vadības procedūras, kā arī pieprasīt informāciju par atsevišķo fiskālo risku vadības procedūru darbību un par atsevišķo fiskālo risku notikumiem.
9. Centrālā valsts iestāde izmanto šo noteikumu 8., 9. un10.punktā noteiktās tiesības tik lielā apmērā, cik nepieciešams, lai centrālā valsts iestāde varētu veikt šo noteikumu 5. punktā noteiktās funkcijas, ņemot vērā jau pastāvošās un citos tiesību aktos noteiktās fiskālo risku vadības procedūras.

**III. Informācijas apmaiņas kārtība starp Finanšu ministriju un fiskālo risku vadībā iesaistītām institūcijām**

1. Centrālā valsts iestāde, kuras kompetencē ir kāda fiskālā riska vadība, katru gadu līdz 15.februārim, sagatavo fiskālo risku vadības ziņojumu par tās kompetencē esošajiem fiskālajiem riskiem saskaņā ar šo noteikumu 2.pielikumu un Elektronisko dokumentu likumā noteiktajā kārtībā iesniedz Finanšu ministrijā. Fiskālo risku vadības ziņojumā tiek iekļauta informācija par fiskālajiem riskiem trīs turpmākajiem gadiem, kas seko fiskālo risku vadības ziņojuma iesniegšanas gadam.
2. Finanšu ministrija trīs nedēļu laikā izskata fiskālo risku vadības ziņojumus, ja nepieciešams, aktualizē fiskālo risku reģistru un nosūta katrai centrālai valsts iestādei atbilstoši kompetencei konkrēto fiskālo risku reģistrā aktualizēto informāciju vienas nedēļas elektroniskai saskaņošanai. Finanšu ministrija var pieprasīt papildu informāciju un skaidrojumus par fiskālā riska vadības ziņojumu un centrālā valsts iestāde tos iesniedz Finanšu ministrijas noteiktajā termiņā, kas nevar būt īsāks par vienu nedēļu.
3. Finanšu ministrija, izskatot fiskālo risku vadības ziņojumu:
   1. izvērtē priekšlikumus fiskālā riska izslēgšanai un fiskālā riska iekļaušanai fiskālo risku reģistrā;
   2. izvērtē, vai pastāvošie pasākumi fiskālo risku mazināšanai ir pietiekami paliekošā fiskālā riska akceptēšanai;
   3. ja nepieciešams, veic savu fiskālā riska iestāšanās varbūtības un ietekmes novērtējumu;
   4. ja nepieciešams, sagatavo priekšlikumus centrālai valsts iestādei par papildus pasākumiem attiecīgās iestādes kompetencē esošo specifisko fiskālo risku vadībai.
4. Finanšu ministrija var ierosināt veikt izmaiņas centrālās valsts iestādes kompetencē esošo fiskālo risku reģistrā. Ja Finanšu ministrija ierosina iekļaut jaunu fiskālo risku vai izslēgt esošo fiskālo risku, tā sagatavo priekšlikumu fiskālo risku reģistrā iekļaujamās informācijas izmaiņām saskaņā ar šo noteikumu 1.pielikumu un saskaņo ar attiecīgo centrālo valsts iestādi tās kompetencē esošā fiskālā riska iekļaušanu vai izslēgšanu no fiskālo risku reģistra.
5. Ja centrālā valsts iestāde nepiekrīt Finanšu ministrijas priekšlikumiem, Finanšu ministrija normatīvajos aktos paredzētajā kārtībā sagatavo informatīvo ziņojumu, kuru izskata un gala lēmumu pieņem Ministru kabinets.

**IV. Fiskālo risku iestāšanās varbūtības un fiskālās ietekmes uz vispārējās valdības budžeta bilanci novērtējums**

1. Fiskālā riska iestāšanās varbūtību novērtē ņemot vērā jau pastāvošos fiskālā riska mazināšanas pasākumus, bet neņemot vērā papildu nepieciešamos fiskālā riska mazināšanas pasākumus. Fiskālā riska iestāšanās varbūtību novērtē 5 punktu skalā, novērtējot, vai fiskālā riska iestāšanās varbūtība ir tuvāka attiecīgi 0 procentiem, 10 procentiem, 30 procentiem, 60 procentiem vai 100 procentiem. Fiskālā riska iestāšanās varbūtību novērtē ar 1, ja iestāšanās varbūtība ir tuvāka 0 procentiem, novērtē ar 2, ja iestāšanās varbūtība ir tuvāka 10 procentiem, novērtē ar 3, ja iestāšanās varbūtība ir tuvāka 30 procentiem, novērtē ar 4, ja iestāšanās varbūtība ir tuvāka 60 procentiem, novērtē ar 5, ja iestāšanās varbūtību ir tuvāka 100 procentiem.
2. Fiskālā riska fiskālā ietekme uz vispārējās valdības budžeta bilanci, ja iespējams, novērtē kvalitatīvi un, ja iespējams – arī kvantitatīvi procentos no IKP, kas ir noteikts gadskārtējā valsts budžeta likumā, kad iesniedz fiskālo risku vadības ziņojumu:
   1. fiskālā riska fiskālās ietekmes uz vispārējās valdības budžeta bilanci kvalitatīvo novērtējumu veic, novērtējot fiskālo ietekmi kā būtisku, vidēju vai zemu. Būtiska fiskālā ietekme ir tad, ja iespējamā ietekme uz vispārējās valdības budžeta bilanci pārsniedz 0,5 procentus no IKP. Vidēja fiskālā ietekme ir tad, ja iespējamā ietekme uz vispārējās valdības budžeta bilanci ir robežās no 0,01 procenta no IKP līdz 0,5 procentiem no IKP. Zema fiskālā ietekme ir tad, ja potenciālā ietekme uz vispārējās valdības budžeta bilanci nepārsniedz 0,01 procenta no IKP.

18.2. fiskālā riska fiskālās ietekmes uz vispārējās valdības budžeta bilanci kvantitatīvo novērtējumu veic procentos no IKP, pie nosacījuma, ka novērtējuma kļūda nepārsniedz: 0,01 procentu punktu - fiskālajiem riskiem ar fiskālo ietekmi zem 0,1 procenta no IKP; 0,1 procentu punktus - fiskālajiem riskiem ar fiskālo ietekmi robežās no 0,1 procenta no IKP līdz 1 procentam no IKP; 1 procentu punktu - fiskālajiem riskiem ar fiskālo ietekmi 1 procents no IKP un vairāk.

**V. Fiskālo risku iekļaušana fiskālo risku deklarācijā**

1. Fiskālo risku reģistrā iekļautajiem fiskālajiem riskiem, kuriem fiskālā ietekme uz vispārējās valdības budžeta bilanci ir novērtēta kvalitatīvi, bet nav novērtēta kvantitatīvi, Finanšu ministrijai ir tiesības:
   1. fiskālo risku deklarācijā uzrādīt kā nekvantificējamu fiskālo risku;
   2. tuvināti novērtēt fiskālo ietekmi uz vispārējās valdības bilanci un fiskālo risku deklarācijā šo fiskālo risku uzrādīt kā kvantificējamu fiskālo risku.
2. Fiskālo risku reģistrā iekļautos fiskālos riskus, kuriem fiskālā ietekme uz vispārējās valdības budžeta bilanci ir novērtēta kvantitatīvi, Finanšu ministrija var, sniedzot attiecīgu pamatojumu, fiskālo risku deklarācijā uzrādīt kā nekvantificējamus fiskālos riskus.

**VI. Fiskālā nodrošinājuma rezerves apjoma noteikšanas metodoloģija**

1. Finanšu ministrija, aprēķinot fiskālā nodrošinājuma rezervi, ņem vērā tikai fiskālo risku deklarācijā iekļautos kvantificējamos fiskālos riskus.
2. Fiskālā nodrošinājuma rezerves apjomu aprēķina summējot visu kvantificējamo fiskālo risku, kuriem iestāšanās varbūtība novērtēta ar 2, fiskālo ietekmi procentos no IKP ar koeficientu 0,1, visu kvantificējamo fiskālo risku, kuriem iestāšanās varbūtība novērtēta ar 3, fiskālo ietekmi procentos no IKP ar koeficientu 0,3 un visu kvantificējamo fiskālo risku, kuriem iestāšanās varbūtība novērtēta ar 4, fiskālo ietekmi procentos no IKP ar koeficientu 0,6:

,

kur ir 0,1; ir 0,3 un ir 0,6.

1. Kvantificējamos fiskālos riskus, kuriem iestāšanās varbūtība novērtēta ar 5, iekļauj vispārējās valdības budžeta bilances prognozēs kā plānojamus (paredzamus) notikumus.
2. Finanšu ministrija atsevišķiem fiskālajiem riskiem var mainīt koeficienta lielumu, sniedzot attiecīgu pamatojumu fiskālo risku deklarācijā.

**VII. Noslēguma jautājumi**

1. Finanšu ministrija nedēļas laikā no šo noteikumu spēkā stāšanās, aizpilda šo noteikumu 1.pielikumā „Fiskālo risku reģistrs” paredzēto informāciju un nosūta to centrālām valsts iestādēm. Centrālās valsts iestādes četru nedēļu laikā izskata fiskālo risku reģistru un saskaņo fiskālo risku reģistrā iekļauto informāciju par fiskālajiem riskiem, kas atrodas attiecīgās centrālās valsts iestādes kompetencē un, ja nepieciešams, izsaka priekšlikumus jaunu fiskālo risku iekļaušanai fiskālo risku reģistrā un kompetences maiņu. Ja Finanšu ministrijai un centrālai valsts iestādei ir atšķirīgi viedokļi, Finanšu ministrija rīkojas saskaņā ar šo noteikumu 16.punktu. Ja centrālās valsts iestādes ir izteikušas priekšlikumus un nepastāv viedokļu atšķirības, Finanšu ministrija četru nedēļu laikā iestrādā centrālās valsts iestādes priekšlikumus un nosūta tām papildinātu fiskālo risku reģistru divu nedēļu elektroniskai saskaņošanai.
2. Līdz 2015.gada 30.aprīlim centrālās valsts iestādes iesniedz Finanšu ministrijai fiskālo risku vadības ziņojumu par tās kompetencē esošajiem fiskālajiem riskiem saskaņā ar šo noteikumu 2.pielikumu. Finanšu ministrija četru nedēļu laikā izskata ziņojumus, aktualizē fiskālo risku reģistru un nosūta to centrālām valsts iestādēm divu nedēļu elektroniskai saskaņošanai.
3. Šo noteikumu 12. un 13. punkts stājas spēkā 2016.gada 1.janvārī, ja vien Likums par budžetu un finanšu vadību nenosaka citu vidēja termiņa budžeta ietvara likuma projekta iesniegšanas termiņu Saeimai, kas atšķiras no minētā likuma 16.2 panta desmitajā daļā noteiktā termiņa. Ja tiek noteikts cits vidēja termiņa budžeta ietvara likuma projekta iesniegšanas termiņš Saeimai, laika grafiks par fiskālo risku vadības ziņojuma izstrādi tiek iekļauts vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektā saskaņā ar Likuma par budžetu un finanšu vadību 16.1 panta pirmo daļu.

Ministru prezidente L.Straujuma

Finanšu ministra vietā –

Zemkopības ministrs J.Dūklavs

09.04.2014 15:38

1989

G. Rubīna

tālrunis 67083911

[Gerda.Rubina@fm.gov.lv](mailto:Gerda.Rubina@fm.gov.lv)